OpenLLM-France/wikimedia huggingface dataset:
# Iñigo Ibargoien

Iñigo Ibargoien Azkarate (Usurbil, Gipuzkoa, 1995eko irailaren 3a) gipuzkoar futbolaria da. Normalean aurrelari gisa aritzen da, baita eskuin hegalean ere.

## Ibilbidea

2022ko maiatzaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Lagun Onak | 3. | 2014/15 | 32 | 2 | - | - | - | - | - | - | | | - | - | 32 | 2 |
| Lagun Onak | Denera | Denera | 32 | 2 | - | - | - | - | - | - | | | - | - | 32 | 2 |
| Vitoria | 3. | 2015/16 | 18 | 0 | - | - | - | - | - | - | | | - | - | 18 | 0 |
| Vitoria | 3. | 2016/17 | 22 | 2 | - | - | - | - | - | - | | | - | - | 22 | 2 |
| Vitoria | 2.B | 2017/18 | 19 | 0 | - | - | - | - | - | - | | | - | - | 19 | 0 |
| Vitoria | Denera | Denera | 59 | 2 | - | - | - | - | - | - | | | - | - | 59 | 2 |
| Angeluko Isatsak | CF2 | 2018/19 | 17 | 1 | - | - | - | - | - | - | | | - | - | 17 | 1 |
| Angeluko Isatsak | Denera | Denera | 17 | 1 | - | - | - | - | - | - | - | - | - | - | 17 | 1 |
| Leioa | 2.B | 2019/20 | 22 | 0 | 0 | 0 | - | - | - | - | | | - | - | 22 | 0 |
| Leioa | Denera | Denera | 22 | 0 | 0 | 0 | - | - | - | - | | | - | - | 22 | 0 |
| Arenas | 2.B | 2020/21 | 13 | 0 | - | - | - | - | - | - | | | - | - | 13 | 0 |
| Arenas | 2.F | 2021/22 | 31 | 0 | - | - | - | - | - | - | - | - | - | - | 31 | 0 |
| Arenas | Denera | Denera | 44 | 0 | - | - | - | - | - | - | - | - | - | - | 44 | 0 |
| Portugalete | 3.F | 2022/23 | 27 | 2 | - | - | - | - | - | - | - | - | - | - | 27 | 2 |
| Portugalete | Denera | Denera | 27 | 2 | - | - | - | - | - | - | | | - | - | 27 | 2 |
| Cultural Durango | 3.F | 2023/24 | - | - | - | - | - | - | - | - | - | - | - | - | - | - |
| Cultural Durango | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 201 | 7 | 0 | 0 | - | - | - | - | - | - | - | - | 201 | 7 |

## Kanpo estekak

* Datuak: Q114428714
# Iñigo Etxezarreta

Iñigo Etxezarreta Toca (Gros, Donostia, Gipuzkoa, 1995) gipuzkoar ekintzaile transfeminista da.

## Biografia

Kortxoenea gaztetxean ibili zen, besteak beste Ernai taldean, eta bertan hasi zen feminismoan murgiltzen. Gizarte Hezkuntzan graduatua, Eihera kooperatiban egiten du lan, hezkidetzan eta maskulinitateen lanketan, eraldaketa feminista eta LGTBI+ prozesuak diseinatzen.

## Erreferentziak

* ↑ «Iñigo Etxezarreta Toca - Gazte gara gazte» gazteak.ahotsak.eus (Noiz kontsultatua: 2023-05-25).

## Kanpo estekak

* Datuak: Q121299713
# Iñigo García

Iñigo García Ruiz (Donostia, 1974ko uztailaren 3a) gipuzkoar atleta ohia da. Sydneyko Paralinpiar Jokoetan zilarrezko domina lortu zuen.
# Iñigo Gaintza

Iñigo Gaintza (Oiartzun, 1995eko otsailaren 16a -) Gipuzkoako izotz hockey jokalaria da, atzelari moduan aritzen dena.

## Kirol ibilbidea

* Txuri Urdin IHT (2009-2013)
* FC Barcelona (2013-)
* Datuak: Q17675671
# Iñigo II.a Avaloskoa

Iñigo II.a Avaloskoa (italieraz: Innico I d'Avalos, jaiotza ezezaguna - Napoli, 1504), D'Avalos familia nobleko kondotiero bat izan zen. Iñigo I.a Avaloskoaren bigarren semea izan zen, Monteodorisioko kondea eta Antonella d'Aquinoren semea.
Fernando II.a Napolikoari fidel manten du zen, eta Aragoiko Erresumaren erresistentzian parte hartu zuen Karlos VIII.a Frantziakoaren aurka. Fernandok Iñigori Ischiako gazteluaren babesa eman zion. Babes horri esker Karlos VIII.ak ez zuen lortu erresuma konkistatzea. Bere babesa zela eta heroitzat hartu zuten eta Ludovico Ariostok egindako Orlando furioso operako protagonista da.
Fedele al re Ferdinando II di Napoli, prese parte alla resistenza aragonese contro le truppe francesi di Carlo VIII di Francia che minacciavano il Regno di Napoli nel 1495.
1497an Vastoko lehen markes izendatu zuten. Laura Sanseverinorekin ezkondu zen, eta berarekin bi seme-alaba izan zituen:
* Costanza d'Avalos Piccolomini, ezkontzaz Amalfiko dukerria eskuratu zuena
* Alfontso III.a Avaloskoa, Vastoko bigarren markesa.
# Iñigo Etayo

Iñigo Etayo Ochoa-Lácar (Iruñea, 1991ko irailaren 16a - ) nafar aktore eta abeslaria da. Nafarroako Unibertsitatean ikasi ondoren, zinema munduan dabil.

## Filmografia

| Urtea | Izenburua | Pertsonaia | Oharrak |
| 2013 | Un Dios prohibido | Ramón Illa | Film luzea |
| 2014 | Nube negra | Mutil | Film laburra |
| 2014 | Hipsteria | Julius23 | Websaila |

## Erreferentziak

* ↑ Abizenak Etayo Ochoa-Lácar idaztea euskal herritar honen aukera pertsonala da. Izan ere, Euskaltzaindiak, euskara baturako, Etaio Otsoa-Lakar onartu du deitura horien grafiatzat. Ikus Euskal Onomastikaren Datutegia.
* ↑ Nafarroako Unibertsitearen webgunea
* Datuak: Q17274904
# Iñigo Fernández de Velasco

Iñigo Fernández de Velasco Mendoza (?, 1462 – Madril, 1528ko irailaren 17a), IV. Haroko konde, VIII. Gaztelako kondestable, II. Fríasko dukea izan zen. Granadako Erresumako konkistan eta Alpujarrasetan borrokatu zuen. Karlos I.a Espainiakoaren koparia, 1518an Urrezko Ardi-larruaren Ordena izan zuen.
Enperadorea Alemaniara joan zenean, Espainiako gobernadore izendatu zuen Adriano Utrechtekoa kardinala eta Fadrique Enríquez almirantearekin batera. Gaztelako Komunitateen Gerran erregezaleak zuzendu zuen Villalarko guduan. 1521ean, nafar armada menderatu zuen Noaingo guduan eta baita 1523an Hondarribiko setioan ere.
Gipuzkoako kapitain jenerala izan zen eta Frantzisko I.a Frantziakoa borrokatu zuen.

## Ezkontza eta seme alabak

Maria Tovar, Berlangako andrea, ezkondu eta zazpi seme-alabak izan zituzten:
* Pedro Fernández de Velasco Tovar, ondorengoa.
* María Saenz de Velasco
* Juan de Tovar, Berlangako markes.
* Bernardino de Velasco
* Mencía de Velasco, Oñatiko kondesa.
* María de Velasco, abadesa.
* Isabel de Velasco, Eltxeko markesa.
* Datuak: Q8078605
* Multimedia: Íñigo Fernández de Velasco y Mendoza / Q8078605
# Iñigo González de Heredia

Iñigo González de Heredia Aranzabal (Gasteiz, 1971ko martxoaren 15a - ), euskal txirrindulari profesional ohia da, 1994 eta 1999 artean profesionala izan zena. Bi garaipen lortu zituen.

## Palmaresa

1992
* 3. Bizkaiko Biran
1993
* Goierriko Itzulia
1996
* Espainiako erlojupeko txirrindularitza txapelketa
1997
* 6. Nafarroako Sari Nagusian
1998
* Manuel Galera Memoriala

## Emaitzak lasterketa nagusietan

| Lasterketa | 1994 | 1995 | 1996 | 1997 | 1998 | 1999 |
| Italiako Giroa | - | - | - | - | - | - |
| Frantziako Tourra | - | - | - | - | - | - |
| Espainiako Vuelta | - | 70.a | Utzi | Utzi | - | - |
| Txirrindularitzako Munduko Txapelketak | - | - | - | - | - | - |

## Taldeak

* Euskadi (1994-1997)
* Vitalicio Seguros (1998-1999)

## Erreferentziak

* ↑ Urtekaria: Iñigo González de Heredia

## Kanpo estekak

* Iñigo González de Heredia - ProCyclingStats
* Datuak: Q1916868
# Iñigo I.a Avaloskoa

Iñigo I.a Avaloskoa (gaztelaniaz: Íñigo Dávalos; italieraz: Ignazio I d'Avalos edo Innico I d'Avalos; †Napoli, 1484) Aragoiko Erresumako jenerala izan zen.
Bere aitona Ruy López d'Ávalos Gaztelako Erresumako kondestablea izan zen. Iñigo Italiara iritsi zen Alfontso V.a Aragoikoarekin, 1442an. Bertan Ponzako guduan parte hartu zuen, 1435ean. 1452an Aragoiko Erresumak Napoliko Erresuma konkistatu zuenean Monteodorisioko konde izendatu zuten.
1452an Antonella d'Aquinorekin ezkondu zen, Pescarako markesaren familiakoa. Iñigo Napolin hil zen 1480an eta bere lurrak semea Alfonsok heredatu zituen. Bere biloba izan ziren Alfonso d'Avalos eta Fernando d'Avalos Espainiaren jeneralak izan ziren Italiar Gerratan. Bere birbiloben artean Francesco Ferdinando d'Avalos jenerala zegoen eta Innico d'Avalos d'Aragona kardinala zeuden.
* Datuak: Q3798922
* Multimedia: Iñigo d'Avalos / Q3798922
# Jakue II.a Estuardo

Jakue II.a Estuardo, (eskozieraz: James II of Scotland, Eskoziako gaeleraz: Seumas II, Rìgh Alba), (Holyrood abadia, Edinburgh, Eskozia, 1430ko urriaren 16a - Roxburgh gaztelua, Eskozia, 1460ko abuztuaren 3a) Eskoziako Erresumako errege bat izan zen.

## Biografia

Jakue I.a Estuardoren seme nagusia zen. Bikiak jaio ziren baina anaia Alexandro urtebete zuela hil zen. Aita erahil zutenean sei urteko haurra zen eta 1437ko martxoaren 25ean koroatu zuten Holyrood abadian. Aurpegi ankerra ezizena jaso zuen, jaiotzatik aurpegian zuken marka gorria zela eta.
1437an Archibald Douglass lehengusua ezarri zen Eskoziako gobernuaren buru eta ordutik aurrera Douglasstarren eraginpetik ateratzeko lanak izan zituen. 1449an Maria Guelderskoarekin ezkondu zen eta zazpi seme-alaba izan zituzten. Ezkontza honek Flandria eta Eskoziaren arteko harremanak handitu zituen eta Douglasstarrek azpitik ateratzeko balio izan zion. Ordutik aurrera beraien aurka aritu zen eta 1455 urtean Douglasstarren lurrak koroak eskuratu zituen.
1455 eta 1460 artean errege aktiboa izan zen eta Orkadak, Shetlandak eta Man hartzeko saiakerak egin zituen, arrakastarik gabe ordea. Aitak egin bezala 1460an oraindik ingelesen eskutan zegoen Roxburgh gaztelua setiatu zuen. Horretarako Flandriako soldaduak ekarri zituen. Alboan zeukan kainoi batek ordea eztanda egin zuen eta bertan hil zen Jakue II.a. Eskoziarrek borrokan jarraitu zuten eta egun batzuren buruan gaztelua eskuratu zuten. Maria emazteak gaztelua erabat suntsitzeko agindua eman zuen ondoren. Jakue semeak hartu zuen erregetza.
* Datuak: Q272864
* Multimedia: James II of Scotland / Q272864
# Jakue II.a Mallorcakoa

Jakue II.a Mallorcakoa (Montpellier, 1243ko maiatzaren 31 – Palma Mallorcakoa, 1311ko maiatzaren 29a) 1276tik 1385era eta 1295etik 1311ra Mallorcako erregea izan zen. Jakue I.a Aragoikoaen bigarren semea zen. Balear uharteen, Rossellóren eta Montpelliergo Jaurerriaren jabegoa eman zion aitak. Mairuen eta Alfontso bere ilobaren aurka borrokatu zen eta Aragoiko erregearen mende geratu zen 1295ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/04/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q528401
* Multimedia: James II of Majorca / Q528401
# Jakue III.a Estuardo

Jakue III.a Estuardo, (eskozieraz: James III of Scotland, Eskoziako gaeleraz: Seumas III, Rìgh Alba), (Stirling edo St Andrews, Eskozia, 1451/1452 – Cambuskenneth abadia, Stirling, Eskozia, 1488ko ekainaren 11) Eskoziako Erresumako errege bat izan zen.

## Biografia

Jakue II.a Estuardoren seme nagusia zen. Ingalaterraren aldeko politika jarraitu zuen, eta ez zen gustuko erregea izan, ezta eraginkorra ere eskoziarren interesetarako. Dena den Margarita Danimarkakoarekin ezkondu izanak Orkadak eta Shetlandak eskoziar bihurtu zituen.
Eskoziako nobleziak aurre egin zion eta anaia Alexandro babestu zuen, baina Jakuek hura atxilotu eta mugimendua bertan behera gelditu zen. Anaia aske utzi zuenean, hark Eduardo IV.a Ingalaterrakoarekin itun sekretua sinatua zuela jakin zuen, eta 1479an Ingalaterrari gerra deklaratu zion. 1482an, Eduardo IV.ak Eskozia inbaditzeari ekin zion, Richard III.a Albanyko dukea alboan zuela. Jakue Edinburgheko gazteluan babestu zen. Ingelesek gaztelua setiatu zuten, baina ez zuten eskuratu eta, diru gabe gelditu zirenez, armadak atzera egin zuen Ingalaterrara, Albanyko dukea Eskoziako gobernuaren buru utzita.
Jakuek gobernuko kideak erosi zituen eta gobernu taldea galbidera eraman zuen, berak berriz ere boterea eskuratuz. 1488ko ekainaren 11n, erregeak aurre egin zion nobleek osaturiko armada bati, bere seme nagusia Jakue buru zuela, eta Sauchieburngo borrokan erregea bera eraila izan zen. Horrela Jakue IV.a bihurtu zen errege berri; zabal onartutako tesia da hura aita hiltzeko konploteko kidea izan zela.
* Datuak: Q222616
* Multimedia: James III of Scotland / Q222616
# Jakue II.a Ingalaterrakoa

Jakue II.a Ingalaterrakoa edo Jakue VII.a Eskoziakoa (1633ko urriaren 14a – 1701eko irailaren 16a) Karlos I.a Ingalaterrakoaren semea izan zen. Anaia hil zitzaionean erresuma jarauntsi zuen; hala ere, katoliko eta frantziarren aldekoa zenez, Gilen III.a Orangekoak zuzenduriko noble talde batek 1688an Iraultza Loriatsua egin ondoren Boyneko guduan erresumatik bota zuten. Frantzian erbesteratuta hil zen.
* Datuak: Q126188
* Multimedia: James II of England / Q126188
# Jakue III.a Mallorcakoa

Jakue III.a Mallorcakoa (Catania, 1315eko apirilaren 15a - Llucmajor, 1349ko urriaren 25a) Mallorcako erregea izan zen 1324-1344 urteetan. Jakue II.aren biloba, Antso I.a Mallorcakoa bere osabaren ondoren bilakatu zen errege. Bere ondareak kendu zizkion Aragoiko Petri IV.ak eta horiek berreskuratu nahian hil zen Llucmajorreko guduan.

## Erreferentziak

* ↑ Lur entziklopedietatik hartua.
* Datuak: Q727402
* Multimedia: James III of Majorca / Q727402
# Jakue IV.a Mallorcakoa

Jakue IV.a Mallorcakoa (Perpinyà, 1336ko abuztuaren 24a - Soria, 1375eko urtarrilaren 20a) Mallorcako erregea izan zen 1349-1357 urteetan. Jakue III.aren semea, Lluchmajorgo borrokan parte hartu zuen. Preso hartu zuten baina ihes egitea lortu zuen. Napoliko Juana I.arekin ezkondu zen eta Mallorcako erreinua eskuratzeko ahaleginak egin zituen Gaztelako erregeen laguntzarekin. Rosellon hartu eta Mallorcan sartu zen, baina azkenean Gaztelara erretiratu behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/04/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q878998
* Multimedia: James (IV) of Mallorca / Q878998
# Jan Roger Skyttesæter

Jan Roger Skyttesæter (Oslo, 1956ko apirilaren 8a) arkularia da. Norvegia ordezkatu zuen 1984ko Udako Olinpiar Jokoetan.

## Erreferentziak

* ↑ Jan Skyttesæter
* ↑ Jan Roger SKYTTESATER

## Kanpo estekak

* Datuak: Q16187313
# Jan Rytter

Jan Rytter (Aalborg, 1973ko irailaren 5a) arkularia da. Danimarka ordezkatu zuen 1992ko Udako Olinpiar Jokoetan.

## Erreferentziak

* ↑ Jan Rytter
* ↑ Jan Christian RYTTER

## Kanpo estekak

* Datuak: Q89041667
# Jan Stráský

Jan Stráský (Pilsen, 1940ko abenduaren 24a - Štěrboholy, Praga, 2019ko azaroaren 6a) azken Txekoslovakiako lehen ministroa izan zen. 1964 eta 1969 bitartean Txekoslovakiako Alderdi Komunistaren kidea izan zen. 1991n Alderdi Zibiko Demokratikoan (ODS) sartu zen. Diputatua, Garraio eta Osasun ministroa izan zen ere. Azken herriko lehen ministroa izan zen 1992an bere zatiketa baino lehen.
* Datuak: Q983583
* Multimedia: Jan Stráský / Q983583
# Jan Potocki

Jan Potocki kondea (Pików, 1761ko martxoaren 8a - Uladowka, 1815eko abendua) poloniar idazlea, historialaria eta etnologoa izan zen.
Eslaviarren etnologian aditua zen. Europa, Asia eta Afrikan zehar bidaiatu zuen, arrazak, hizkuntzak, ohiturak eta antzinako aztarnak aztertuz, Europako herrien, eta bereziki eslaviar herrien, jatorria aurkitzeko. Historiazko eta etnografiazko liburu asko idatzi zituen (frantsesez), besteak beste: Essai sur l´histoire universelle et recherches sur celle de la Sarmatie (1789-1792, Historia unibertsalari buruzko saiakera eta Sarmatiako historiari buruzko ikerketak), Fragments historiques et géographiques sur la Scythie, la Sarmatie et les Slaves (1796, Historiako eta geografiako zatiak Eszitiari, Sarmatiari eta eslaviarrei buruz), Histoire primitive des peuples de la Russie (1802, Errusiako herrien antzinako historia). Bestalde, eleberri bat idatzi zuen, frantsesez hura ere: Le Manuscrit trouvé a Saragosse (1804-1813, Zaragozan aurkitutako eskuizkribua); gertaera goibel eta magikoak kontatzen dituen eleberri bitxia da, erotismoa eta izua fantasiarekin lotzen dituena, eta orain dela gutxi arte ia ezezaguna zena, baina azken urteotan ospe handia hartu duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q367109
* Multimedia: Jan Potocki / Q367109
# Jan Thorn Prikker

Johan Thorn-Prikker, Jan izenez ezaguna (Haga, 1868ko ekainaren 5a – Kolonia, 1932ko martxoaren 5a) Art Nouveau edo Jugendstil estiloko margolari eta diseinatzaile holandarra izan zen.

## Biografia

Hagako Akademian ikasi zuen 1883tik 1887ra . 1910koa da bere lehen beiratea, Hageneko tren geltokirako (Westfalia) egina. Bere bizitzan zehar irakasle lanetan aritu zen: 1913tik 1918ra Esseneko Arte eta Lanbide Eskolan, 1920tik 1923ra Municheko Arte eta Lanbide Eskolan, 1923tik 1926ra Düsseldorfeko Arte Akademian eta 1926tik 1932ra. Koloniako Arte eta Lanbide Eskolan.

## Lana

Arte erlijiosoan pertsonaia garrantzitsua izan zen. Arte aplikatuak lantzen zituen batez ere: mosaikoak, horma irudiak, altzarien diseinua eta tapizgintza, zeramika eta batik. Baina batez ere beirateen egile gisa nabarmendu zen. Bere beirazko margoek Alemaniako margolari askoren eragina izan zuten. Berari egozten zaio Renanian nazioarteko estilo artistikoa zabaltzea. Bere estiloa oso originala da, nahiz eta orokorrean Holandako modernismoaren barruan kokatzen den, dekorazio-motiboekin eta gai alegoriko-sinbolikoekin. Puntillismoa, Sinbolismoa, arte kristau goiztiarra, Les Nabis, Orfismoa eta Der Blaue Reiterren eragina ere jaso zuen. Batzuetan arte abstraktura hurbiltzen den moduan estilizatzen ditu motiboak .
Bere margolan ospetsuena Emaztegaia mistikoa da, 1893 Otterloko Kroller -Muller Museoan. Beste koadro bat Tulipanen zelaian dagoen Madonna da.

## Erreferentziak

* Walter, Ingo F. (editorea), Twentieth Century Art, Taschen. ISBN 3-8228-6805-I
* Walter, Ingo F. (editorea), The Masters of Western Painting, Taschen, 2005, ISBN 3-8228-4744-5

## Kanpo estekak

* Datuak: Q458861
* Multimedia: Johan Thorn Prikker / Q458861
# Jan Portielje

Jan Frederik Pieter Portielje (Amsterdam, 1829ko apirilaren 20a - Anberes, 1908ko otsailaren 6a) genero eszena eta erretratuen margolari holandar-belgikarra izan zen; emakumezkoenak gehienbat.

## Biografia

Gurasoak Gerrit Portielje liburu-saltzailea eta bere emaztea, Jacoba Zeegers izan ziren, jaiotako hamaika seme-alabetatik hamargarrena izan zen. 1842tik 1849ra Koninklijke Akademie van Beeldende Kunsten [nl] ikasketak egin zituen. Valentijn Bing-ekin eta Jan Braet von Überfeldt [de]-ekin . Hainbat egonaldi luze egin zituen Parisen 1851tik 1853ra eta erretratugile lanetan aritu zen, Bruselan zein Anberesen bezero ugarirekin, azkenean bertan kokatu zen.
1853an Eulalie Lemairerekin ezkondu zen (1828-1903), eta bost seme-alaba izan zituzten; horietako bi, Gerard eta Edward, margolari ere bihurtu ziren.
Bere generoko argazkietan emakume dotoreak agertzen ziren lorategietan edo luxuzko barrualdeetan. Batzuk estilo orientalistaz jantzita zeuden. Beste margolari batzuekin ere kolaboratu zuen, Eugène Rémy Maes [de] esaterako eta Frans Lebret (1820-1909), bere erretratuetarako atzeko planoak eta lehen planoko xehetasunak hornitu zituenak.
Bere margolanak Estatu Batuetan bereziki ezagunak izan ziren eta hainbat arte-merkatari ezagunekin elkarlanean aritu zen; hala nola, Albert D'Huyvetter [nl] eta bere semea (Albert D'Huyvetter (junior) [nl] ere deitua), New York hirian bizi ziren Anberestarrak, eta Chicagoko Prinz Brothers.
Erakusketa handia izan zuen Anberesko Nazioarteko Erakusketa (1894), eta Maisu Bizien Erakusketan ohiko parte-hartzailea izan zen 1848tik 1888ra. Belgika eta Herbehereetatik kanpo, bere lanak Kettering-eko Alfred East Arte Galerian eta Hegoaldeko Gales Berriko Bendigo Arte Galerian ikus daitezke.

## Iturriak

* "Jan Frederik Pieter Portielje" in: Biografisch portaal van Nederland (Online)
* "Jan Frederik Pieter Portielje" in: Pieter A. Scheen: Lexicon Nederlandse Beeldende Kunstenaars 1750–1950 (Online)

## Irakurketa gehiago

* Ineke Bruynooghe, Het oeuvre van/The Works of Jan - Gerard - Edward Portielje, Roeselare, 2001 ISBN 978-90-7023-124-8

## Kanpo estekak

* Portielje @ ArtNet-ren lan gehiago
* Datuak: Q1925403
* Multimedia: Jan Portielje / Q1925403
# Jan Ptaszyn Wróblewski

Jan Ptaszyn Wróblewski (Kalisz, 1936ko martxoaren 27a – Varsovia, 2024ko maiatzaren 7a) musikari eta musikagile, saxofoi-jotzaile (tenor eta baritono) poloniarra izan zen. Halaber, big band zuzendaria izan zen.

## Ibilbidea

Bere musika ibilbidea 1956an hasi zuen, Krzysztof Komeda taldearekin batera, lehen Sopot Jazz Festivalean. 1958an, Newport Jazz jaialdian parte hartu zuen Poloniako jazz musikari lehenengoa izan zen, International Youth Bandaren kide gisa. Munduan zehar ibili zen kontzertuak eskaintzen eta, hamarkada batez, 1958tik hasita, Poloniako Irrati Jazz Studio zuzendu zuen. Jazz eta musika klasikoaren nahasketa edo Third stream musika generoarekin lotu dute, bestetik. Gainera, 1970etik, Europako jazz programa beteranoena eraman zuen, "Polskie Radio Program III".

## Albumak

* 1956 Sextet Komedy: Festiwal Jazzowy Sopot
* 1958 All Stars Swingtet
* 1958 Jazz Believers
* 1958 Newport International Youth Band
* 1960 Quintet Ptaszyna Wróblewskiego
* 1960 Jazz Jamboree’60
* 1961 Jazz Outsiders
* 1961 Kwintet Jerzego Miliana + Jan Ptaszyn Wróblewski
* 1961 Jazz Jamboree’61
* 1962 Ballet Etudes: The Music of Komeda
* 1963 Kwintet Andrzeja Kurylewicza
* 1964 Polish Jazz Quartet
* 1965 Ptaszyn Wróblewski Quartet
* 1965 Jazz Jamboree’65
* 1969 Studio Jazzowe Polskiego Radia
* 1974 Sprzedawcy glonów
* 1975 SPPT Chałturnik i Andrzej Rosiewicz
* 1976 Skleroptak
* 1977 Mainstream
* 1977 Kisa Magnusson & Mainstream
* 1978 Jam Session w Akwarium 1
* 1980 Z lotu Ptaka
* 1983 New Presentation
* 1989 Jan Ptaszyn Wróblewski: Polish Jazz
* 1993 Czwartet-Live In Hades
* 1995 Made in Poland
* 1998 Henryk Wars Songs
* 2005 Real Jazz
* 2007 Supercalifragilistic

## Erreferentziak

* ↑ https://www.allmusic.com/artist/jan-ptaszyn-wróblewski-mn0001434222
* ↑ https://instytutpolski.pl/newyork/#

## Kanpo estekak

* Webgune ofiziala.
* Jan Ptaszyn Wróblewski Youtuben.
* Datuak: Q326490
* Multimedia: Jan Ptaszyn Wroblewski / Q326490
# Jan Steen

Jan Havickszoon Steen (Leiden, 1626 – 1679) Herbehereetako margolaria izan zen. Nikolaus Knüpferren, Adriaen van Ostaderen eta Jan Van Goyenen ikasle izan zen, eta azken horren alabarekin ezkondu zen. Batetik bestera ibili zen Holandan zehar, tabernari ere izan zelarik, eta azkenean bere jaioterrira itzuli zen. Zazpiehun bat koadro margotu zituen, genero guztietakoak, holandarren bizimodua ironiaz eta moralismoz agertzen dutenak, koloreaz bikain baliatu zela; haren koadroak mundu osoko museo eta bildumetan daude. Margolan nagusiak: San Nikolas jaia, Emakumea gaixorik, Lagunarte alaia, Festa ostatuan.
* Lagunarte alaia (1668)
* Emakuema garbitzen (1659-1660 ingurukoa)
* Jan Steenen autorretratua musikalari gisa
* Sara eta Tobiasen ezkontza (1660 ingurukoa)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q205863
* Multimedia: Jan Steen / Q205863
# Jan Swammerdam

Jan Swammerdam (Amsterdam 1637ko otsailaren 12a - 1680ko otsailaren 17a), anatomista eta zoologo herbeheretar bat izan zen, intsektuen anatomia eta ohiturak aztertzen aritu zena, berak propio eraikitako mikroskopioekin, eta, horiei buruz, klasikotzat hartzen diren lanak idatzi zituelarik, horien artean, Odolik ez duten animaliei buruzko historia orokorra eta Intsektuen historia edo naturaren liburua.
Intsektuen liburuan, igelen eta intsektuen metamorfosiaren etapa ezberdinen arteko homologia ezarri zuen.
* Datuak: Q336794
* Multimedia: Jan Swammerdam / Q336794
# Iragarpen autobete

Iragarpen autobetea iragarpen bera formulatzearen eraginez betetzen den iragarpena da. Robert K. Merton soziologo estatubatuarrak sistematizatu zuen kontzeptu hau Social Theory and Social Structure liburuan. Soziologo honek horrela definitzen du autobetetzen den profezia:
| « | Autobetetzen den profezia, hasiera batean, egoera baten definizio "faltsua" da, zeinak jokabide berri bat sortzen baitu hasierako definizio faltsua "egiazko" bihurtuz. | » |

## Ikus, gainera

* Thomasen teorema

## Kanpo estekak

* Datuak: Q528458